**ELŐTERJESZTÉS**

**Körmend Város Önkormányzata Képviselő-testülete 2023. március 16-i rendkívüli ülésére**

**Tárgy:** Körmend, 0254/226 helyrajzi számú szántó értékesítése

Tisztelt Képviselő-testület!

A Körmend Város Önkormányzata kizárólagos tulajdonában lévő 0254/229 helyrajzi számú, 276 m2 nagyságú szántó megvásárlási szándékával kereste meg önkormányzatunkat a szomszédos, 0254/227 és 0254/231 helyrajzi számú ingatlanok tulajdonosa. A területet Körmend Város Helyi Építési Szabályzata kertvárosias lakóterület (Lke-2) övezetként jelöli. Az önkormányzati tulajdonban lévő ingatlan jelenleg hasznosítatlan és az elhelyezkedése, mérete, kiterjedése miatt önkormányzati tulajdonban távlati hasznosítása sem tervezhető, ezért az ingatlan eladását javasoljuk. A hivatalos értékbecslés szerint az ingatlan értéke 91.612 Ft.

Az ingatlan értékesítésére a mező- és erdőgazdasági földek forgalmáról szóló 2013. évi CXXII. törvény rendelkezései szerint van lehetőség. A törvény 18.§ (1) bekezdés e) pontja alapján az adásvétel kérelmezőjének elővásárlási joga van. Az ingatlan eladásának költségeit a vevő viseli.

Kérem a Képviselő-testületet az ingatlan értékesítésével kapcsolatos döntések meghozatalára.

**HATÁROZATI JAVASLAT**

Körmend Város Önkormányzata Képviselő-testülete a Körmend, 0254/229 helyrajzi számú szántót értékesíti a kérelmező Illés Lajos (Szarvaskend, Fő u. 67/B.) részére ………………….Ft. vételáron. A vételárat a Vevő egyösszegben köteles megfizetni a szerződéskötéssel egyidejűleg, amennyiben más, a vevőt ranghelyben megelőző elővásárlásra jogosult élne elővásárlási jogával, úgy a megfizetett vételár a kérelmező részére visszajár. Az adásvételi szerződésben szerepeltetni kell, hogy az adásvétel összes költségét a vevő viseli.

Körmend, 2023. 03.13.

Bebes István

polgármester